
1. Жалпы жоболор 
  
1.1. А. Мырсабеков атындагы ОшМПУнун алдында түзүлгөн «Бөбөктай» мектепке чейинки билим берүү уюму мекемеси (мындан ары - «Мектепке чейинки билим берүү уюму») Кыргыз Республикасынын мыйзамдарына ылайык түзүлдү.
1.2. Мектепке чейинки билим берүү уюмунун фирмалык аталышы: 
Толук фирмалык аталышы 
Мамлекеттик тилде: А. Мырсабеков атындагы ОшМПУнун алдында түзүлгөн «Бөбөктай» мектепке чейинки билим берүү уюму мекемеси. 
Расмий тилде: Учреждение Дошкольная образовательная организация «Бобоктай» при ОшГПУ имени А. Мырсабекова. 
Кыскартылган фирмалык аталышы 
Мамлекеттик тилде: ОшМПУнун алдында түзүлгөн «Бөбөктай» мектепке чейинки билим берүү уюму. “Бөбөктай” МЧББУ
Расмий тилде: Дошкольная образовательная учреждение «Бөбөктай» при ОшГПУ. 
1.3. Мектепке чейинки билим берүү уюмунун юридикалык дареги: Кыргыз Республикасы, Ош шаары, Абакир уулу Төрөбек көчөсү, 33в. 
1.4. Мектепке чейинки билим берүү уюмунун уюштуруучусу болуп А. Мырсабеков атындагы Ош мамлекеттик педагогикалык университети саналат. 
1.5. Мектепке чейинки билим берүү уюмунун ишмердүүлүгү чектелбейт; 
1.6. Мектепке чейинки билим берүү уюму өзүнүн билим берүүчү, укуктук жана чарбалык-экономикалык ишин «Билим берүү жөнүндө», «Мектепке чейинки билим берүү жөнүндө» Кыргыз Республикасынын Мыйзамдарына, Кыргыз Республикасынын Министрлер кабинети бекитүүчү Кыргыз Республикасынын «Мектепке чейинки билим берүү жана балдарды багып кароо» мамлекеттик билим берүү стандартына (мындан ары - мамлекеттик стандарт) жана Кыргыз Республикасынын аракеттеги башка ченемдик укуктук актыларына жана ОшМПУнун уставына жана жобосуна ылайык  жүргүзөт. 
1.7. Мектепке чейинки билим берүү уюму мектепке чейинки билим берүүнүн төмөнкүдөй негизги максаттарын жана милдеттерин ишке ашырат: 
· ар бир бала мектепке чейинки сапаттуу билимди алышы үчүн шарттарды түзүү, балдардын дене-бой жана психикалык саламаттыгын сактоо жана чыңдоо; 
· ар бир баланын жекече өзгөчөлүктөрүн эске алуу менен аны дене-бой, интеллектуалдык жана инсандык жактан өнүктүрүү; 
· балдарды үй-бүлөдө тарбиялоого мамлекет кепилдик берген жардамды көрсөтүү; 
· мектепке чейинки билим берүү жана балдарды багуу баланы таанып-билүү жана интеллектуалдык жактан өнүктүрүүгө; 
· баланын эмоциялык бакубаттыгына, балдарды жалпы адамзаттык дөөлөттөргө, элдик үрп-адаттарга жана салттарга аралаштырууга; 
· ар бир баланын жекече жөндөмдүүлүгүн эсепке алуу менен дене түзүлүшүн, интелектуалдык жана инсандык жактан өнүктүрүү; 
· балдарды медициналык жактан тейлөө жана мектепке чейинки билим берүү уюмунун профилактикалык максатта балдардын ден соолугунун абалына дарыгерлик байкоо жүргүзүү мектепке чейинки билим берүү уюму жайгашкан үй-бүлөлүк медицина борборлорунун үй-бүлөлүк дарыгерлер тарабынан жана мектепке чейинки билим берүү уюмдарынын ортоңку звенодогу штаттык медициналык кызматкерлери тарабынан ишке ашырылат. 
· Мектепке чейинки жаштагы балдардын физикалык жана нервдик психикалык өнүгүшүн, режимдин сакталышын, дарылоо-саламаттыкты сактоо иш чараларын жүргүзүүнү жана тамактанууну уюштурууну текшерүүнү ишке ашыруу медициналык кызматкер тарабынан камсыз кылынат. 
· Балдарды тамактандыруу алардын жаш курагына, тамак-аш азыктарын (белок, май, углевод) керектөөнүн физиологиялык нормаларына жана энергиясына ылайык келүүсү, коопсуз жана сапатту тамак – аш азыктары менен камсыз болуусун уюштуруу балдар бакчасынын башчысына жүктөлөт; 
· баланы социалдык адаптациялоого; атайын муктаждыктары бар (ден соолугунун мүмкүнчүлүктөрү чектелүү) балдар менен коррекциялык-педагогикалык ишти 
жүргүзүүгө; 
· балдарды мектепке даярдоо. 
1.8. Мектепке чейинки билим берүү уюмунда билим берүү иш-аракеттери мамлекеттик стандарт, анын негизинде иштелип чыгуучу мамлекеттик, вариативдик, автордук билим берүү программалары менен аныкталат. 
1.9. Мектепке чейинки билим берүү уюмунун милдеттери анын түрүнө, билим берүү процессинин артыкчылыктуу багыттарына  жараша аныкталат. 
1.10. Мектепке чейинки билим берүү уюмунун жетекчисинин кол тамгасын тастыктоочу уюмдун мөөрү берилет. 

2. Мектепке чейинки билим берүү уюмуна балдарды кабыл алуу
 
2.1. Мектепке чейинки билим берүү уюмуна кабыл алуу жана чыгаруу уюштуруучунун «Мектепке чейинки билим берүү уюмдарында электрондук комплектөө жөнүндө» буйругуна ылайык балдарды жайгаштыруу электрондук кезек менен жүргүзүлөт.  
2.2. Мектепке чейинки билим берүү уюмуна 1,5 жаштан 7 жашка чейинки балдар, медициналык текшерүүдөн өтүү менен кабыл алынат. 
2.3. Мектепке чейинки билим берүү уюму 360 балага ылайыкташтырылган. 
2.4. Мектепке чейинки билим берүү уюмунда балдардын топторун комплектөө мектепке чейинки билим берүүнүн мамлекеттик стандартына ылайык жүргүзүлөт. Тайпаларды комплектештирүү тартиби жана балдарды тайпадан тайпага которуу жыл сайын 1 - июндан 25 - августка чейин жүргүзүлөт; 
· балдарды мектепке чейинки билим берүү уюмуна жайгаштыруу үчүн кезекке туруу бир жыл бою жүргүзүлөт. 
· Мектепке чейинки билим берүү уюмуна А. Мырсабеков атындагы Ош мамлекеттик педагогикалык университетинин кызматкерлеринин балдары кезексиз кабыл алынат. 
2.5. Мектепке чейинки билим берүү уюмунда тарбиялоо окутуу 5 (беш) күндүк режимде 10 сааттык иш жүргүзөт. Ишемби, жекшемби күндөрү дем алыш. 
2.6. Балдарды кабыл алуу, алардын ата-энелери жана Мектепке чейинки билим берүү уюму менен түзүлгөн келишимдин негизинде кабыл алынат жана төмөнкү документтер талап кылынат: 
· ата-эненин арызы; 
· баланын туулгандыгы тууралу күбөлүк; 
· баланын медициналык картасы (форма 0-26, 0-63); 
· баланын 2 даана сүрөтү; 
· жашаган жеринен маалым кат; 
· ата-эненин паспортунун көчүрмөсү; 
· 	баланын ден соолугу жөнүндө тактама.
• Мектепке чейинки билим берүү уюмунан баланы чыгарууда, ата-энеси 7 күн алдын убакытта жазуу түрүндө билдирүсү зарыл. 
2.7. Балдарды мектепке чейинки билим берүү уюмунан чыгаруу төмөнкү учурларда жүргүзүлөт: 
· 30 календардык күндүн ичинде себептери жок бала бакчага келбесе жана ооругандыгы тууралуу маалым кат жок болсо (ата-энелердин арызы, ден соолугу тууралуу маалым кат); 
· ата-энелердин, же болбосо мыйзамдуу өкүлдөрдүн МЧББУда түзүлгөн келишим боюнча милдеттерин аткарбаса (сактабаса); 
· ата-энелердин, же болбосо мыйзамдуу өкүлдөрдүн арызы боюнча; 
· медицина кызматкерлеринин баланын ден соолугу тууралуу МЧББУда түзүлгөн келишим боюнча милдеттерин аткарбаса (сактабаса); 
· мектепке чейинки билим берүү уюмунан баланы чыгарууда, ата-энеси 7 күн алдын убакытта жазуу түрүндө билдирүсү зарыл. 
· баланын 1-класска барышына байланыштуу келишим токтотулат; 
      Балдардын орду төмөнкү учурларда сакталат; 
· өргүү балдарга 30 календардык күн берилет ата-эненин арызы боюнча. 
· эгерде бала ооруп калып баланын карантин шартында болуп калышы; 
· ден соолугун чыңдоо үчүн санаторияларда жүрүп калса (сөзсүз түрдө медициналык маалым кат менен) 
· ата-энелер эмгек өргүүсүндө болуп калса (30 календардык күндөн ашык эмес); 
· жашоо шартына ылайык башка себептерге байланыштуу ата-энелердин арыздары аркылуу (30 календардык күндөн ашык эмес); 
2.8. Мектепке чейинки билим берүү уюмунунда оңдоп-түзөө жүргүзүлүп жаткан мезгилде тарбиялануучуларга бир айга чейин эс алуу берилет жана мектепке чейинки билим берүү уюму менен ата-эненин ортосунда түзүлгөн келишимдин негизинде бекитилет; 
2.9. Кошумча акылуу билим берүүчү кызматтар (ийримдер, секциялар, орус, англис жана башка тилдерди үйрөнүү, көркөм студиялар) келишимдин негизинде ата-энелердин каалосу менен уюштурулат. 
 
3. Педагогикалык процесстин маңызы 
  
3.1. Мектепке чейинки билим берүү уюму атайын уюштурулган билим берүү формасындагы сабактарды, ошондой эле балдардын жекече жана биргелешкен ишмердигин оптималдуу айкалыштыруу менен оюн, чыгармачылык ишти карайт. 
3.2. Мектепке чейинки билим берүү уюмунда билим берүү процесси жылдык, календардык-тематикалык мерчемдер(план), сабактардын жадыбалы менен жөнгө салынат. 
3.3. Мектепке чейинки билим берүү уюмунда окутуу жана тарбиялоо орус жана кыргыз тилинде жүргүзүлөт. 
3.4. Мектепке чейинки билим берүү уюму «Билим берүү жөнүндө», «Мектепке чейинки билим берүү жөнүндө» Кыргыз Республикасынын Мыйзамдарында, мамлекеттик стандартта жана Кыргыз Республикасынын башка ченемдик укуктук актыларында аныкталган чектерде окутуу жана тарбиялоо формаларын, каражаттарын жана ыкмаларын өз алдынча тандайт. 
3.5. Мектепке чейинки билим берүүнүн маңызы мамлекеттик стандартка ылайык иштелип чыккан программа (программалар, анын ичинде автордук) менен аныкталат. 
3.6. Мектепке чейинки билим берүү уюму мамлекеттик билим берүү стандартынын талаптарынан тышкары балдарды өнүктүрүүнүн артыкчылыктуу багыттары боюнча ишти уюштурат. 
 
4. Мектепке чейинки билим берүү уюмунун ишин башкаруу тартиби 
  
4.1. Мектепке чейинки билим берүү уюмун башкаруу демократиялуулук, ачык-айкындуулук, кесипкөйлүк принциптеринин негизинде Кыргыз Республикасынын мыйзамдарына жана ушул жобого ылайык жүргүзүлөт. 
4.2. А. Мырсабеков атындагы Ош мамлекеттик педагогикалык университети төмөнкү ыйгарым укуктарга ээ: 
· мектепке чейинки билим берүү уюмунун директорун дайындоо жана бошотуу;  
· мектепке чейинки билим берүү уюмунун жобосун бекитүү, зарыл учурда жобого  өзгөртүүлөрдү жана толуктоолорду киргизүү; 
· Мектепке чейинки билим берүү уюмунун негизги ишмердик багыттарын аныктоо (анын ичинен билим берүүчү) тарбиялоо - билим берүдө пландарын бекитүү жана алардын аткарылышы жөнүндө отчетторун алуу. 
· ар бир квартал, ар жыл сайын мектепке чейинки билим берүү уюмунун ишмердиги жөнүндө маалыматтар, акча каражаттарынын келиши жана сарпталышы жөнүндө отчетторду алуу; 
· кызматкерлерди сыйлык менен сыйлоо, кошумча төлөмдөр боюнча сунуш кылуу; 
4.3. Мектепке чейинки билим берүү уюмунда, түздөн түз жетекчиликти жана аны башкарууну уюмдун башчысы ишке ашырат.
4.4. Педагогикалык ишке кызмат орду жана алган адистиги боюнча квалификациялык талаптарга ылайык келген жана билими жөнүндө документтер менен ырасталган зарыл кесиптик-педагогикалык квалификациясы бар адамдарды кабыл алуу директорго жүктөлөт. Ректор тарабынан буйрук чыгарылат.
4.5. Педагогикалык ишке соттуулугу бар  же Кыргыз Республикасынын мыйзамдарында тизмеси аныкталган медициналык каршы көрсөтүүлөрү бар адамдарга жол берилбейт. 
4.6. Мектепке чейинки билим берүү уюмунун кызматкерлеринин квалификациясын жогорулатуу милдеттүү тартипте Кыргыз Республикасынын мыйзамдарына ылайык жүргүзүлөт. 
4.7. Мектепке чейинки билим берүү уюмунда башкаруунун туруктуу иштеген коллегиялуу органы болуп педагогикалык кеңеш саналат. 
4.8. Мектепке чейинки билим берүү уюмунун Педагогикалык Кеңешинин курамына бардык педагог- тарбиячылар кирет. Педагогикалык Кеңештин жыйынына Мектепке чейинки билим берүү уюмунун кызматкерлери, ошондой эле, ата-энелер (же мыйзамдуу өкүлдөрү) катыша алат. Жыйынды жетекчи алып барат.
4.9. Педагогикалык кеңештин ыйгарым укуктары: 
· Мектепке чейинки билим берүү уюмунун окутуу-тарбиялоо ишмердүүлүгүн аныктайт жана окутуу программасын бекитет; 
· Мектепке чейинки билим берүү уюмуна кабыл алынып жаткан балдардын ата- энелери менен мектепке чейинки билим берүү уюмунун ортосунда түзүлгөн келишимдин долбоорун иштеп чыгат. 
4.10. Мектепке чейинки билим берүү уюмунун башчысы (директору). 
· өзүнүн функциялык милдеттеринин чектеринде мектепке чейинки билим берүү уюмунун иши үчүн мамлекеттин, коомдун жана уюштуруучунун алдында жоопкерчиликте болот; 
· бардык мамлекеттик, муниципалдык, коомдук уюмдарда, мекемелерде, ишканаларда мектепке чейинки билим берүү уюмунун атынан өкүлчүлүк кылат, ишеним катсыз иш жүргүзөт; 
· Мектепке чейинки билим берүү уюмунун мүлкүн жана каражаттарын тескейт; 
· педагогикалык кадрларды жана тейлөөчү персоналды тандайт, ректор ишке кабыл алат, жайгаштырат жана бошотот; 
· Кыргыз Республикасынын мыйзамдарына ылайык мектепке чейинки билим берүү уюмунун кызматкерлерин иштен бошотуу боюнча ректорго сунуш берет, аларды жазалоо жана сыйлоого сунуштайт; 
· Мектепке чейинки билим берүү уюмунун штаттык саны боюнча экономистке сунуш берет; 
· Мектепке чейинки билим берүү уюму менен ар бир баланын ата-энесинин (алардын алмаштырган адамдардын) ортосунда келишимди түзөт; 
· Мектепке чейинки билим берүү уюмунун тарбиялануучуларынын контингентин түзөт; 
· билим берүү программаларын турмушка ашыруу үчүн шарттарды түзөт; 
· балдардын курагына, ден соолук абалына, жекече өзгөчөлүктөрүнө ылайык 
Жободо белгиленген тартипте аларды кабыл алат жана топторду балдар менен толуктайт; 
· мектепке чейинки билим берүү маселелери боюнча тарбиялануучулардын үй- бүлөлөрү, коомдук уюмдар, башка билим берүү мекемелери менен өз ара байланышты ишке ашырат; 
· уюштуруучуга жана коомчулукка мектепке чейинки билим берүү уюмунун иши жөнүндө отчет берет. 
 
	5. 	Мектепке чейинки билим берүү уюмундагы баланын ата – энесинин 
(мыйзамдуу өкүлүнүн) укуктары жана милдеттери. 
 
5.1. 	Балдар мамлекет тарабынан кепилдик берилген төмөндөгүдөй укуктарга ээ:            - 	мектепке чейинки билим алууга; 
· баланы багуунун, окутуунун, тарбиялоонун, өстүрүнүн жана кароонун, анын ден	соолугунун шарттары коопсуз болушуна; 
· анын ден соолугуна моралдык жана руханий жактан өсүүсүнө зыян келтирүүчү маалыматтан жана үгүттөн корголууга; 
5.2. 	Ата-энелер (мыйзамдуу өкүлдөр) төмөндөгүлөргө укуктуу: 
· педагогикалык кеңештин жыйынына катышууга жана добуш берүүгө; 
· Мектепке чейинки билим берүү уюмунун ишмердүүлүгүн жакшыртуу максатында сунуштарын берүүгө; 
· балдардын окутуу, тарбиялоо, өстүрүү жана багуу маселелери боюнча билим берүү башкармалыгынын тиешелү органдарына кайрылууга; 
· өз балдарынын мыйзамдуу кызыкчылыктарын жана укуктарын коргоого. 
5.3. Ата-энелер (же мыйзамдуу өкүлдөр) төмөндөгүлөргө милдеттүү: - баланын дене-күч, интеллектуалдык, адеп-ахлактык жана социалдык жактан өсүүсүнөн негизин түптөөгө, балдардын мектепке чейинки билим алышына жоопкерчиликтүү болууга; 
· кандай формада болбосун балдардын мектепке чейинки билим алышына шарттарды камсыз кылууга; 
· балдардын дене күч жактан ден соолугуна жана психикалык абалына кам көрүүгө, шыгын жана жөндөмдөрүн өрчүтүшүнө тиешелүү шарттарды түзүүгө; 
· баланын үй-бүлөдө тарбиялоого, окутууга жана өстүрүүгө; 
· баланын кадыр-баркын сыйлоого; 
· мектепке чейинки билим берүү уюмунун өнүгүүсүнө катышууга. 
 
6. Мектепке чейинки билим берүү уюмундагы кызматкерлердин милдеттери
 
6.1. Мектепке чейинки билим берүү уюмунун жобосуна эч тоскоолдуксуз баш ийүүгө;
6.2.  Мектепке чейинки билим берүү уюмунун администрациясынын жетекчилигинин буйруктарын аткарууга; 
6.3. Мектепке чейинки билим берүү уюмунун «Санитардык абалына жана балдардын өмүрүн сактоого» жана коргоого болгон инструкцияны аткарууга; 
6.4. Өз убагында медициналык текшерүүдөн өтүүгө; 
6.5. Мектепке чейинки билим берүү уюмунун кызматкерлери балдарды тарбиялоонун функциясын аткарууга; 
6.6. Мектепке чейинки билим берүү уюмуна педагогикалык кызматкерлер жана башка кызматкерлер Кыргыз Республикасынын Эмгек кодексине ылайык жумушка кабыл алынат. Мектепке чейинки билим берүү уюмунун администрациясынын жетекчилиги ишке кабыл алууда мектепке чейинки билим берүү уюмунун Уставы, кызматтык инструкция, ички эмгек тартиби, техника коопсуздугу жана башка укуктук ченемдик документтер менен тааныштырат. 
 
7. Мектепке чейинки билим берүү уюмунун милдеттери жана жоопкерчилиги 
  
7.1. Мектепке чейинки 	билим берүү уюмунда төмөнкүлөр үчүн Кыргыз 
Республикасынын мыйзамдарында белгиленген тартипте жоопкерчилик тартат: 
· балдардын укуктарын жана мыйзамдуу таламдарын бузгандык; 
· мамлекеттик билим берүү стандарттарын аткарбагандык; 
· ченемдик укуктук актыларда аныкталган функцияларды аткарбагандык; 
· билим берүү программаларын ишке ашыруунун сапатын жана көлөмүн камсыз кылбагандык; 
· тарбиялоо-билим берүү процессин уюштурууда колдонулган формалардын, ыкмалардын жана каражаттардын балдардын курактык, психикалык жана физиологиялык өзгөчөлүктөрүнө, ынтасына, жөндөмүнө, таламдарына жана муктаждыктарына шайкеш келбегендиги; 
· Мектепке чейинки билим берүү уюмунда жүргөн учурда балдардын жана кызматкерлердин өмүрү жана ден соолугуна кам көрөт.
7.2. 	Мектепке чейинки билим берүү уюмунун милдеттерине төмөнкүлөр кирет: 
· мектепке чейинки билим берүүнүн сапаты мектепке чейинки билим берүүнүн мамлекеттик стандартынын талаптарына шайкеш келишин камсыз кылуу; 
· мектепке чейинки билимди алууга балдардын муктаждыктарын канааттандыруу; 
· санитардык-гигиеналык талаптарга ылайык балдарды тарбиялоо, окутуу жана өнүктүрүү үчүн коопсуз шарттарды түзүү жана бул талаптарды аткаруу; 
· балдарда гигиеналык адаттарды жана сергек жашоо адатынын, негиздерин, коопсуз жүрүш-туруш ыкмаларын калыптандыруу; 
· балдардын ден соолугун сактоого жана чыңдоого көмөктөшүү; 
· балдарды багып кароо; 
· балдарды 	алардын 	курагына 	жана 	тамак-аш азыктарын керектөөсүнүн физиологиялык ченемдерине ылайык келген тамак менен камсыз кылуу; 
· ата-энелер (мыйзамдуу өкүлдөр) менен өз ара байланышта болуу; 
· мектепке чейинки курактагы балдарды өнүктүрүүнүн өзгөчөлүктөрү жөнүндө психологиялык-педагогикалык билимдерди ата-энелердин арасында жайылтуу; 
· мектепке чейинки билим берүүнүн мамлекеттик стандартына ылайык мектепке чейинки билим берүү уюмдарына балдардын топторун толуктоо; 
· финансылык тартипти сактоо, материалдык-техникалык базаны сактоо. 
7.3. Мектепке чейинки билим берүү ишине жана натыйжаларына мониторинг жүргүзүү жана контролдоо тартиби мектепке чейинки билим берүүнүн мамлекеттик стандарты менен аныкталат. 
 
8. Мектепке чейинки билим берүү уюмунун финансылык-чарбалык иши 
  
8.1. Мектепке чейинки билим берүү уюмун каржылоо ОшМПУ тарабынан жана ата-энелер төлөгөн акча каражаттарынын эсебинен жүргүзүлөт.
8.2. МЧББУнда Кыргыз Республикасынын мыйзамдарында тыюу салынбаган акы төлөнүүчү кошумча билим берүү (стандарттан жогору) жана ден соолукту чыңдоо кызматтарын көрсөтүүгө укуктуу. 
8.3. Мектепке чейинки билим берүү уюму ийримдерди, клубдарды, спорттук жана башка бирикмелерди уюштурууга каражаттарды алууга укуктуу.
8.4. Мектепке чейинки билим берүү уюмунун мүлкүн жана финансылык каражаттарын түзүүнүн булактары болуп төмөнкүлөр саналат: 
· Мектепке чейинки билим берүү уюмунун уюштуруучусу (ОшМПУ) берген каражаттар; 
· жеке жана юридикалык жактардан ыктыярдуу түрдө берилген каражаттары; 
· Кыргыз Республикасынын мыйзамдарына ылайык башка булактар. 
8.5. Мектепке чейинки билим берүү уюму, тарбиялануучулардын айлык төлөмүнө(родительский взнос) инфляцияны эске алуу менен өзгөртүүлөр киргизилет.
8.6. Мектепке чейинки билим берүү уюму өзүнө бекитип берилген менчиктин сакталышы жана натыйжалуу пайдаланылышы үчүн жооптуу. 
 
9. 	Мектепке чейинки билим берүү уюмунда балдардын тамактануусун уюштуруу
 
9.1. Мектепке чейинки билим берүү мекемесине баруучу балдар коопсуз, сапаттуу тамак-аш азыктары менен камсыз кылынат; 
9.2. Мектепке чейинки билим берүү мекемесинде балдардын тамактануусун уюштуруу жана коопсуздугу үчүн жоопкерчилик мектепке чейинки билим берүү мекемесинин башчысына, билим берүү жана саламаттыкты сактоону башкаруунун тиешелүү деңгээлдеги ыйгарым укуктуу мамлекеттик органдарына жүктөлөт
9.3. Мектепке чейинки билим берүү уюмунда тамак-аштын сапатын текшерүү жана мамлекеттик көзөмөл саламаттык сактоонун жана ОшМПУнун тиешелүү жооптуу кызматкерлерине жүктөлөт. 
 
10. 	Мектепке чейинки билим берүү уюмунда балдарды медициналык жактан тейлөө
 
10.1. Мектепке чейинки билим берүү уюмунда балага алгачкы медициналык жардам акысыз берилет, ал ушул мектепке чейинки билим берүү уюмунун же тиешелүү саламаттыкты сактоо мекемелеринин штатына кирген медициналык кызматкерлер жана Кыргыз Республикасынын Министрлер Кабинети тарабынан белгиленген тартипте жүзөгө ашырылат. 

11. Мектепке чейинки билим берүү уюмун өзгөртүп түзүү жана жоюу. 
  
11.1. Мектепке чейинки билим берүү уюмун өзгөртүп түзүү жана жоюу, эреже катары, окуу жылынын аягында жүргүзүлөт. Уюштуруучу балдардын ата-энелери (мыйзамдуу өкүлдөрү) менен макулдашуу боюнча аларды башка мектепке чейинки билим берүү уюмдарына которуу үчүн жоопкерчиликти өзүнө алат. 
11.2. Жоюлган учурда, милдеттенмелерди жабуу боюнча төлөмдөрдү алып салганда, билим берүү уюмдарынын акча каражаттары жана башка мүлкү Кыргыз Республикасынын мыйзамдарына жана билим берүү уюмунун Уставына ылайык колдонулат. 
11.3. Мектепке чейинки билим берүү уюмунун имараттары менчиктештирилүүгө, сатылууга жана профили өзгөртүлүүгө тийиш эмес. 
11.4. Мектепке чейинки билим берүү уюмунун өзгөртүп түзүү жана жоюу Кыргыз Республикасынын мыйзамдарында белгиленген тартипте жүргүзүлөт. 
 
 
 
      Директор 	____________           Халмурзаева Айжамал Шадыбековна
